**Ministru kabineta rīkojuma projekta “Par Ministru kabineta 2006. gada 31. oktobra rīkojuma Nr. 835 „Par Atjaunojamo energoresursu izmantošanas pamatnostādnēm 2006.-2013.gadam” atzīšanu par spēku zaudējušu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2014.gada 2.decembra noteikumu Nr.737 „Attīstības plānošanas dokumentu izstrādes un ietekmes izvērtēšanas noteikumi” (turpmāk – Noteikumi Nr.737) 51.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu Nr.737 50.1.apakšpunkts noteic, ka politikas plānošanas dokumentu pirms tā darbības termiņa beigām var atzīt par spēku zaudējušu ar Ministru kabineta rīkojumu, ja pēc būtības izpildīti politikas plānošanas dokumentā noteiktie uzdevumi.  Vides aizsardzības un reģionālās attīstības ministrija (turpmāk – VARAM) sadarbībā ar iesaistītajām ministrijām (Ekonomikas ministriju, Zemkopības ministriju un Izglītības un zinātnes ministriju) ir nodrošinājušas visu Ministru kabineta 2006.gada rīkojumā Nr.835 „Par Atjaunojamo energoresursu izmantošanas pamatnostādnēm 2006.-2013.gadam” noteikto uzdevumu izpildi.  Ar Ministru kabineta 2006.gada rīkojumu Nr.835 „Par Atjaunojamo energoresursu izmantošanas pamatnostādnēm 2006.-2013.gadam” (turpmāk - MK rīkojuma Nr.835 ) ir noteikts, ka Vides ministrija (šobrīd VARAM) ir atbildīgā institūcija par Atjaunojamo energoresursu izmantošanas pamatnostādņu 2006. – 2013.gadam īstenošanu, kā arī tika noteikti trīs uzdevumi:  1. Vides ministrijai sagatavot un līdz 2006.gada 14.novembrim ievietot mājas lapā internetā informatīvo ziņojumu par to, kā ir ievērotas vides pārskatā noteiktās prasības saistībā ar ietekmes uz vidi stratēģisko novērtējumu un Vides pārraudzības valsts biroja atzinums par šo pārskatu. (MK rīkojuma Nr.835 3.punkts).  Informācija saistībā ar minēto informatīvo ziņojumu un atzinumu ir pieejama VARAM mājaslapā: http://www.varam.gov.lv/lat/aktual/preses\_relizes/?doc=3372.  2. Vides ministrijai līdz 2008.gada 31.novembrim un turpmāk katru gadu iesniegt Ministru kabinetā informatīvo ziņojumu par pamatnostādņu īstenošanas gaitu un aktualizēšanas nepieciešamību. (MK rīkojuma Nr.835 4.punkts).  Uzdevums izpildīts: Ministru kabinetā iesniegti ikgadējie informatīvie ziņojumi par pamatnostādņu īstenošanas gaitu:   * Informatīvais ziņojums par Atjaunojamo energoresursu izmantošanas pamatnostādņu 2006. – 2013.gadam izpildi laikā no 31.10.2006 līdz 31.12.2008 (iesniegts zināšanai MK 26.03.2009.) * Informatīvais ziņojums par Atjaunojamo energoresursu izmantošanas pamatnostādņu 2006. – 2013.gadam izpildi laikā no 01.01.2009 līdz 31.12.2010 (izskatīts MK sēdē 31.05.2011. prot.Nr.34 26.§) * Informatīvais ziņojums par atjaunojamo energoresursu izmantošanas pamatnostādņu 2006.-2013.gadam izpildi (iesniegts zināšanai MK 25.04.2013.) * Informatīvais ziņojums par Atjaunojamo energoresursu izmantošanas pamatnostādņu 2006.-2013.gadam izpildi (iesniegts zināšanai MK 08.04.2014.)   3. Vides ministrijai līdz 2007.gada 1.aprīlim izstrādāt un iesniegt Ministru kabinetā Biogāzes ražošanas un attīstības programmu.” (MK rīkojuma Nr.835 5.punkts).  Uzdevums izpildīts: Ministru kabinets 2007.gada 14.jūnijā ar Ministru kabineta rīkojumu Nr. 371 apstiprināja “Biogāzes ražošanas un izmantošanas attīstības programmu 2007.-2011. gadam”.  Lai gan vispārīgie mērķi nacionālajā politikā attiecībā uz atjaunojamo energoresursu izmantošanu un klimata pārmaiņām ir palikuši nemainīgi, tomēr fakts, ka ES tika izstrādāts jauns klimata un enerģētikas sektora normatīvo aktu kopums, izmainīja arī atjaunojamo energoresursu mērķus, par atskaites punktu izvirzot 2020.gadu. Līdz ar to Atjaunojamo energoresursu izmantošanas pamatnostādņu 2006. – 2013.gadam loma valsts politikas īstenošanai atjaunojamās enerģijas jomā pēdējos gados nav bijusi noteicošā.  ES klimata un enerģētikas politika līdz 2020. gadam nosaka trīs galvenos mērķus: par 20 % samazināt siltumnīcefekta gāzu emisijas (salīdzinot ar 1990.gadu); par 20 % samazināt enerģijas patēriņu; un panākt, ka 20 % no patērētās enerģijas ir saražota no atjaunojamajiem energoresursiem. Papildus tam jāpanāk 10 % atjaunojamās enerģijas īpatsvaru transporta nozarē un transporta degvielas oglekļa satura samazināšana 6 % apmērā.  Būtiskākie tuvākās nākotnes izaicinājumi ir saistīti ar šo atjaunojamo energoresursu mērķu un klimata politikas mērķu sasniegšanu savstarpēji papildinošā un integrētā veidā.  Atjaunojamo energoresursu izmantošanas pamatnostādņu 2006.-2013.gadam darbības termiņš un tajā noteiktās aktivitātes, sasniedzamie rezultāti un pieejamais finansējums tika izstrādāti un paredzēti laikposmam no 2006. līdz 2013.gadam un jo pamatnostādņu darbības termiņš ir beidzies 2013.gadā. Pēdējos gados ir notikušas būtiskas izmaiņas starptautiskā, ES un Latvijas enerģētikas un klimata jautājumu kontekstā, līdz ar to VARAM uzskata, ka turpmāka MK informēšana par Atjaunojamo energoresursu izmantošanas pamatnostādņu 2006.-2013.gadam izpildi nav nepieciešama. |
| 3. | Projekta izstrādē iesaistītās institūcijas | VARAM |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupas – enerģētikas nozares biedrības un nodibinājumi, komersanti un citas fiziskas un juridiskas personas, kas plāno vai izmanto siltumenerģijas un/vai elektroenerģijas ražošanā atjaunojamo s energoresursus.  Sabiedrības mērķgrupu ietekme izpaužas kā informācijas pieejamība par enerģētikas nozares attīstību iepriekšējā gadā. Ņemot vērā, ka Atjaunojamo energoresursu izmantošanas pamatnostādņu 2006.-2013.gadam dotie uzdevumi ir izpildīti, ir notikuši regulāri sabiedrības informēšanas pasākumi, kā arī Ekonomikas ministrija kā atbildīgā iestāde par enerģētikas nozari ir izstrādājusi un izstrādā tiesību aktus, kuros ir sniegta daudz detalizētāka informācija par enerģētikas sektoru, sabiedrības mērķgrupu informēšana par Atjaunojamo energoresursu izmantošanas pamatnostādņu 2006.-2013.gadam informēšana vairs nav nepieciešama. |
| 2. | Tiesiskā regulējuma ietekme uz tautsaimniecību un administratīvo slogu | Tiesību aktam nav ietekmes uz tautsaimniecību, jo informatīvajam ziņojumam par Atjaunojamo energoresursu izmantošanas pamatnostādņu 2006.-2013.gadam ikgadējo izpildi ir informatīvs raksturs.  Samazināsies informatīvā ziņojuma par Atjaunojamo energoresursu izmantošanas pamatnostādņu 2006.-2013.gadam izpildi sagatavošanā iesaistīto ministriju pārstāvju (VARAM, Ekonomikas ministrijas, Zemkopības ministrijas un Izglītības un zinātnes ministrijas) darba apjoms. Līdz ar to iegūtais darba laika apjoms (līdz 4 h – EM, ZM, IZM un līdz 40 h – VARAM) tiks izmantots citu tiešo darba uzdevumu veikšanai.  Tiesību akta tiesiskais regulējums nemaina ministriju tiesības un pienākumus. |
| 3. | Administratīvo izmaksu monetārs novērtējums | Tiesiskajam regulējumam nav ietekmes uz administratīvajām izmaksām, jo pamatinformācijas sagatavošana, kas neparedz detalizētu izpēti un analīzi, par nozares attīstību ir ministriju pamatfunkcija. |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | MK sēdes protokolējuma projekts “Par Atjaunojamo energoresursu izmantošanas pamatnostādņu 2006. – 2013.gadam izpildi” un informatīvais ziņojums “Par Atjaunojamo energoresursu izmantošanas pamatnostādņu 2006. – 2013.gadam izpildi”. |
| 2. | Atbildīgā institūcija | VARAM |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par sagatavoto tiesību aktu projektu tiks ievietota VARAM mājaslapā. |
| 2. | Sabiedrības līdzdalība projekta izstrādē | Konsultācijas un sabiedrības informēšanas pasākumi nav notikuši. |
| 3. | Sabiedrības līdzdalības rezultāti | Konsultācijas un sabiedrības informēšanas pasākumi nav notikuši. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiesību akta tiesiskais regulējums neietekmē ministriju funkcijas un uzdevumus.  Jaunu institūciju izveide vai esošu institūciju reorganizācija nav plānota. |
| 3. | Cita informācija | Nav |

**Anotācijas III un V sadaļa – projekts šīs jomas neskar**

Vides aizsardzības un

reģionālās attīstības ministrs K. Gerhards

Vizē

Valsts sekretārs G. Puķītis

2015.05.25. 19:01

1049; R.Kašs, 67026538